PATVIRTINTA

Šakių rajono savivaldybės

administracijos direktoriaus 

2014 m. vasario 5 d. įsakymu Nr. AT-115
Šakių rajono savivaldybės administracijos viešųjų pirkimų PLANAVIMO IR INICIJAVIMO TVARKOS APRAŠAS
1. Šis Šakių rajono savivaldybės administracijos (toliau tekste – Perkančioji organizacija) viešųjų pirkimu planavimo ir inicijavimo tvarkos aprašas (toliau tekste – Aprašas) reglamentuoja Perkančiosios organizacijos numatomų vykdyti prekių, paslaugų ir darbų viešųjų pirkimų (toliau tekste – Pirkimai) planavimo ir inicijavimo, įskaitant dokumentų rengimą, tvarką, nustato pirkimus planuojančių ir juos inicijuojančių Perkančiosios organizacijos darbuotojų teises, pareigas ir atsakomybę, kitus su Perkančiosios organizacijos numatomais vykdyti ir/ar vykdomais pirkimais susijusius klausimus.

2. Apraše vartojamos sąvokos:

2.1. Pirkimų planavimas – procesas, kurio metu nustatomas Perkančiosios organizacijos numatomų vykdyti prekių, paslaugų ir darbų poreikis, apibrėžiamos pagrindinės numatomų įsigyti prekių, paslaugų bei darbų techninės charakteristikos (parengiama preliminari Techninė specifikacija), apskaičiuojamos numatomos prekių, paslaugų ir darbų viešojo pirkimo vertės bei, Perkančiosios organizacijos vadovo įsakymu patvirtinus prekių, paslaugų ir darbų viešųjų pirkimu planą (toliau – Pirkimu planas; 1 priedas), Centrinėje viešųjų pirkimų informacinėje sistemoje (toliau – CVP IS) teisės aktų nustatyta tvarka paskelbiama planuojamų vykdyti viešųjų pirkimų suvestinė. 
2.2. Pirkimo inicijavimas – procesas, kurio metu pasirengiama konkretaus pirkimo vykdymui:

2.2.1. Aprašo nustatyta tvarka inicijuojamas pirkimas;

2.2.2. Aprašo nustatyta tvarka pirkimą pavedama atlikti Viešojo pirkimo komisijai (toliau – Komisija) arba Pirkimo vykdytojui;

2.2.3. Aprašo nustatyta tvarka parengiami bei patvirtinami pirkimo dokumentai (išskyrus žodine forma vykdoma viešąjį pirkimą);

2.2.4. atliekami kiti pirkimo vykdymui būtini parengiamieji darbai.

2.3. Pirkimo iniciatorius – Perkančiosios organizacijos struktūrinio padalinio vedėjas arba jį pavaduojantis asmuo, arba atskiro projekto vykdytojas, atsakingas už jo vadovaujamam struktūriniam padaliniui ar projekto įgyvendinimui priskirtų funkcijų vykdymui reikalingų prekių, paslaugų bei darbų viešųjų pirkimų planavimą bei konkrečių pirkimų, numatytų Pirkimų plane, inicijavimą.

2.4. Pirkimų administratorius – Perkančiosios organizacijos vadovo įsakymu paskirtas darbuotojas, atsakingas už Pirkimų plano sudarymą, pirkimų planavimo ir inicijavimo procedūrų koordinavimą.

2.5. Pirkimo vykdytojai - Perkančiosios organizacijos vadovo įsakymu paskirti darbuotojai, atsakingi už visų viešųjų pirkimų, išskyrus pirkimus, kuriuos pavesta vykdyti Viešojo pirkimo komisijai, vykdymą.

2.6. Pirkimo paraiška – Pirkimo iniciatoriaus parengtas ir pirkimų planavimui skirtas dokumentas (2 priedas).

2.7. Pirkimo užduotis – Pirkimo iniciatoriaus parengtas ir konkretaus pirkimo vykdymui skirtas dokumentas (3 priedas).

3. Kitos Apraše vartojamos sąvokos atitinka Lietuvos Respublikos viešųjų pirkimų įstatyme vartojamas sąvokas.

4. Aprašu nustatyta pirkimų planavimo ir inicijavimo tvarka taikoma visiems Perkančiosios organizacijos numatomiems vykdyti viešiesiems pirkimams.

5. Aprašas yra viešas dokumentas, su kuriuo teisės aktų nustatyta tvarka turi teisę susipažinti visi to pageidaujantys asmenys.

II. PERKANČIOSIOS ORGANIZACIJOS PIRKIMŲ PLANAVIMAS

6. Perkančiosios organizacijos prekių, paslaugų ir darbų viešieji pirkimai vykdomi pagal Perkančiosios organizacijos vadovo įsakymu patvirtintą prekių, paslaugų ir darbų viešųjų pirkimų planą.

7. Pirkimų iniciatoriai jiems suteiktos kompetencijos ribose ne vėliau kaip iki einamųjų finansinių metų vasario 28 d. pirkimo paraiškos forma Pirkimų administratoriui pateikia informaciją apie tais finansiniais metais planuojamų vykdyti prekių, paslaugų bei darbų viešųjų pirkimų poreikį. Kartu su Pirkimo paraiška pateikiama preliminari prekių, paslaugų ar darbų Techninė specifikacija (pirkimo objekto aprašymas).

8. Pirkimų administratorius pagal Pirkimo iniciatorių pateiktą informaciją rengia ir ne vėliau kaip iki einamųjų biudžetinių metų kovo 10 d. Perkančiosios organizacijos vadovui teikia tvirtinti einamųjų finansinių metų Pirkimų plano projektą.

9. Pirkimų plane nurodoma:

9.1. perkančiosios organizacijos pavadinimas, adresas ir kontaktiniai duomenys;

9.2. pirkimo objekto pavadinimas, pirkimo objekto kodas pagal Bendrąjį viešojo pirkimo žodyną, patvirtintą Europos Parlamento ir Tarybos 2002 m. lapkričio 5 d. reglamentu (EB) Nr. 2195/2002 dėl Bendro viešųjų pirkimų žodyno (OL 2002 L 340 p. 1) (Komisijos 2007 m. lapkričio 28 d. reglamento (EB) Nr. 213/2008, iš dalies keičiančio Europos Parlamento ir Tarybos reglamentą (EB) Nr. 2195/2002 dėl Bendro viešųjų pirkimų žodyno, redakcija (OL 2008 L 74 p. 1) (toliau vadinama – BVPŽ). Pagrindinis pirkimo objekto kodas yra tas, kuriam priskirtų perkamų prekių, paslaugų ar darbų vertė pinigine išraiška yra didžiausia. Gali buti nurodomi ir papildomi BVPŽ kodai (jei ju yra);

9.3. numatomų įsigyti prekių kiekiai, paslaugų ar darbų apimtys, jeigu įmanoma – tikslūs kiekiai ir apimtys, jeigu neįmanoma – orientaciniai kiekiai ir apimtys, kurie taip pat gali buti nurodyti pinigine išraiška (numatoma pirkiniui skirti lėšų suma);

9.4. ketinamos sudaryti pirkimo sutarties trukmė (įvertinant ir galimus sutarties pratęsimus);

9.5. pagal Viešųjų pirkimų tarnybos patvirtintą pirkimo vertės apskaičiavimo metodiką apskaičiuota numatoma prekių, paslaugų ar darbų viešojo pirkimo, kuriam priskirtas atitinkamas pirkimo objektas, vertė;

9.6. pirkimo objekto viešojo pirkimo būdas;

9.7. numatoma pirkimo pradžia;

9.8. kiti reikalavimai:

9.8.1. ar pirkimas bus atliekamas pagal Viešųjų pirkimų įstatymo 13 arba 91 straipsnio nuostatas;

9.8.2. ar pirkimas bus atliekamas centralizuotai, naudojantis centrinės perkančiosios organizacijos funkcijas atliekančios įstaigos elektroniniu katalogu;

9.8.3. ar pirkimui bus taikomi Aplinkos ministerijos žaliesiems pirkimams nustatyti aplinkos apsaugos kriterijai;

9.8.4. ar pirkimas bus elektroninis ir atliekamas CVP IS priemonėmis;

9.9. už pirkimo inicijavimą atsakingas Pirkimo iniciatorius;

9.10. pirkimo vykdytojas – Komisija arba Pirkimo vykdytojas.

10. Pirkimų plano pagrindu rengiama ir CVP IS teisės aktų nustatyta tvarka bei terminais skelbiama Perkančiosios organizacijos planuojamų vykdyti viešųjų pirkimu suvestinė (toliau tekste vadinama – Suvestinė). Perkančioji organizacija gali neskelbti planuojamų atlikti einamaisiais biudžetiniais metais mažos vertės pirkimų bei VPĮ 85 str. 6 d. nurodytų pirkimų. Suvestinėje pateikiama Aprašo 9.1.-9.4. ir 9.6.-9.8. punktuose nurodyta informacija.

11. Pirkimų planas keičiamas (tikslinamas, papildomas) Perkančiosios organizacijos vadovo įsakymu. Už Pirkimu plano pakeitimus (patikslinimus, papildymus) yra atsakingi Pirkimų iniciatoriai, kurie siūlymą keisti (tikslinti, papildyti) Pirkimų planą, suderinę jį su Perkančiosios organizacijos vyr. buhalteriu, pateikia Pirkimų administratoriui. Pirkimų administratorius informacija apie būtinybę tikslinti Pirkimų planą pateikia Perkančiosios organizacijos vadovui, suderinus su kuriuo yra parengiamas atitinkamo įsakymo dėl Pirkimų plano pakeitimo (patikslinimo, papildymo) projektas arba atsisako tikslinti Pirkimu planą.

III. PIRKIMO INICIJAVIMAS, KAI ATLIEKAMAS VIEŠASIS PIRKIMAS YRA NE MAŽOS

VERTĖS PIRKIMAS

12. Tuo atveju, kai atliekamas viešasis pirkimas yra ne mažos vertės pirkimas, Pirkimą inicijuoja Pirkimų plane nurodytas Perkančiosios organizacijos struktūrinio padalinio vedėjas arba jį pavaduojantis asmuo, arba atskiro projekto vykdytojas. Pirkimo iniciatorius yra asmeniškai atsakingas už tai, kad Pirkimų plane numatytas pirkimas būtų inicijuotas nustatytu terminu.

13. Pirkimas inicijuojamas parengiant ir Pirkimų administratoriui pateikiant Pirkimo užduotį.

14. Pirkimo užduotyje nurodoma bent jau ši informacija:

14.1. pirkimo iniciatorius;

14.2 detaliai apibūdinamas pirkimo objektas: pateikiami perkamų prekių, paslaugų ar darbų techniniai, estetiniai, funkciniai bei kokybės reikalavimai, planai, brėžiniai, projektai, darbų ir paslaugų sudėtis ir apimtis, prekių kiekis, teiktinų su darbais ir prekėmis susijusių paslaugų pobūdis, kitos reikalingos sąlygos bei kita techninė specifikacija, parengta pagal Viešųjų pirkimų įstatymo 25 straipsnio reikalavimus;

14.3. nurodoma numatoma preliminari pirkimo objekto pirkimo sutarties kaina Lt be PVM ir su PVM;

14.4. nurodomi pageidaujami potencialiems tiekėjams taikytini kvalifikaciniai reikalavimai (nurodoma, ar taikytini bendrieji kvalifikaciniai reikalavimai, ar be bendrųjų, turi būti taikomi specialieji kvalifikaciniai reikalavimai. Šiuo atveju nurodomi konkretūs specialieji kvalifikaciniai reikalavimai bei juos galintys patvirtinti iš tiekėjų reikalautini dokumentai ir informacija);

14.5. nurodomos siūlomos pagrindinės (specialiosios) pirkimo sutarties sąlygos arba pateikiamas būsimos sutarties projektas;

14.6. nurodoma kita Pirkimo iniciatoriaus nuomone pirkimui atlikti svarbi informacija.

15. Pirkimo užduotis, prieš ją pateikiant Pirkimų administratoriui, turi būti suderinta su Perkančiosios organizacijos vyr. buhalteriu.

16. Aprašo 14.2. punkte nurodytos Pirkimo užduoties dalis, esant galimybei, suderinama su atitinkamos srities specialistus turinčiais Perkančiosios organizacijos struktūriniais padaliniais arba šios Pirkimo užduoties dalies parengimo paslaugai įsigyti yra vykdomas viešasis pirkimas iš išorės ekspertų.

17. Išvados dėl jiems pateiktos derinti Pirkimo užduoties Pirkimų administratoriui turi būti pateiktos ne vėliau kaip per 2 darbo dienas, o tuo atveju, kai dėl nenumatytų aplinkybių yra iškilęs skubus prekių, paslaugų ar darbų poreikis – tą pačią dieną, kai buvo pateikta derinti Pirkimo užduotis.

18. Tuo atveju, kai inicijuojamas Pirkimų plane nenumatytas pirkimas, Pirkimo užduotyje papildomai nurodomos priežastys, dėl kurių pirkimo nebuvo galima numatyti Pirkimų plano sudarymo metu.

19. Pirkimo iniciatorius bei asmenys, su kuriais yra derinama Pirkimo užduotis, savo kompetencijos ribose atsako už Pirkimo užduotyje nurodytų reikalavimų ir informacijos atitikimą Viešųjų pirkimų įstatymo ir su jo įgyvendinimu susijusių poįstatyminių teisės aktų reikalavimams, o Perkančiosios organizacijos vyr. buhalteris – atsakingas už tai, kad konkretus inicijuojamas pirkimas, atsižvelgiant į Perkančiosios organizacijos finansinius išteklius, gali būti vykdomas.

20. Pirkimų administratorius ne vėliau kaip per 5 darbo dienas nuo aukščiau nustatyta tvarka parengtos ir suderintos Pirkimo užduoties gavimo dienos, o tuo atveju, kai dėl nenumatytų aplinkybių yra iškilęs skubus prekių, paslaugų ar darbų poreikis – tą pačią dieną, kai buvo pateikta Pirkimo užduotis, įvertina Pirkimo užduoties turinį ir, jei nenustato trūkumų ar neatitikimų, pateikia ją tvirtinti Perkančiosios organizacijos vadovui.

21. Perkančiosios organizacijos vadovas rezoliucija nukreipia Pirkimo užduoties vykdymą Komisijai arba atsisako tvirtinti Pirkimo užduotį, joje nurodydamas tokio sprendimo motyvus.

22. Komisija priima protokolinį sprendimą dėl viešojo pirkimo būdo pasirinkimo ir pirkimo dokumentų patvirtinimo. Pirkimo dokumentus rengia komisijos nariai atsižvelgdami į patvirtintą Pirkimo užduotį.

23. Komisija turi teise siūlyti Perkančiajai organizacijai priimti sprendimą Pirkimo dokumentų projekto parengimo paslaugą teisės aktų nustatyta tvarka įsigyti iš tokias paslaugas teikiančių išorės ūkio subjektų.

IV. PIRKIMO INICIJAVIMAS, KAI ATLIEKAMAS PIRKIMAS YRA MAŽOS VERTĖS PIRKIMAS IR NUMATOMA PREKIŲ, PASLAUGŲ AR DARBŲ PIRKINIO VERTĖ (SUTARTIES VERTĖ) BE PVM YRA DIDESNĖ KAIP 10000 LT

24. Tuo atveju, kai atliekamas pirkimas yra mažos vertės pirkimas ir numatoma prekių, paslaugų ar darbų pirkinio vertė (numatoma sutarties vertė) be PVM yra didesnė kaip 10 000 Lt, pirkimas iniciuojamas tokia pačia tvarka, kaip nurodyta Aprašo III skyriuje, išskyrus Aprašo 28 – 30 punktuose numatytas išlygas.

25. Perkančiosios organizacijos vadovas rezoliucija nukreipia Pirkimo užduoties vykdymą Komisijai arba Pirkimo vykdytojui arba atsisako tvirtinti Pirkimo užduotį, joje nurodydamas tokio sprendimo motyvus.

26. Tuo atveju, kai pirkimą pavedama atlikti Pirkimo vykdytojui, pirkimo dokumentus rengia ir su Pirkimų administratoriumi suderina Pirkimo vykdytojas. Suderinęs su Pirkimų administratoriumi, Pirkimo vykdytojas turi teisę pirkimo dokumentų nerengti – tokiu atveju informacija apie pirkimo objektą ir kitas pirkimo sąlygas tiekėjui (tiekėjams) yra perduodama žodine forma.

V. PIRKIMO INICIJAVIMAS, KAI ATLIEKAMAS PIRKIMAS YRA MAŽOS VERTĖS PIRKIMAS IR NUMATOMA PREKIŲ, PASLAUGŲ AR DARBŲ PIRKINIO VERTĖ (SUTARTIES VERTĖ) BE PVM YRA MAŽESNĖ KAIP 10000 LT

27. Tuo atveju, kai atliekamas pirkimas yra mažos vertės pirkimas ir numatoma prekių, paslaugų ar darbų pirkinio vertė (numatoma sutarties vertė) be PVM yra mažesnė kaip 10 000 Lt, pirkimą inicijuoja Pirkimo iniciatorius, suderinęs pirkimą su Pirkimų administratoriumi. Pirkimų administratorius žodine forma paveda pirkimą atlikti Pirkimo vykdytojui.

28. Pirkimo vykdytojas, gavęs Pirkimų administratoriaus žodinį pavedimą atlikti pirkimą, turi teisę nerengti pirkimo dokumentų – tokiu atveju informacija apie pirkimo objektą ir kitas pirkimo sąlygas tiekėjui (tiekėjams) yra perduodama žodine forma.

VI. VIEŠOJO PIRKIMO SUTARČIŲ VYKDYMAS

29. Pirkimo sutarčių projektai, suderinti su Pirkimo iniciatoriumi, rengiami kartu su pirkimo dokumentais. Sutartys pasirašomos rajono savivaldybės tarybos nustatyta tvarka. Pirkimo sutarčių vykdymą koordinuoja (organizuoja perkančiosios organizacijos įsipareigojimų vykdymą, kontroliuoja pristatymo (atlikimo, teikimo) terminus, prekių, paslaugų ir darbų atitiktį sutartyse numatytiems kokybiniams ir kitiems reikalavimams, tiekėjo finansinių įsipareigojimų (baudos, netesybos) vykdymą) pirkimo iniciatorius (toliau – pirkimo sutarčių vykdymą koordinuojantis asmuo).

30. Jei pateiktoms prekėms, suteiktoms paslaugoms ar atliktiems darbams priimti turi būti sudaroma komisija, įsakymų projektai dėl prekių ar paslaugų ar darbų priėmimo komisijų sudarymo rengiami pirkimo sutarčių vykdymą koordinuojančio asmens iniciatyva.

31. Prireikus,  perkančiosios organizacijos vadovas pirkimo sutarčių vykdymą koordinuojančiam asmeniui gali pavesti sutarties vykdymo laikotarpiu pateikti detalią informaciją apie sutarties vykdymą.

 32. Sutarčių vykdymą koordinuojantis asmuo perkančiosios organizacijos vadovui privalo nedelsiant pranešti, jei:

32.1. pažeidinėjami pirkimo sutarties sąlygose nustatyti pirkimo sutarties vykdymo terminai;

32.2. numatomi keisti arba papildomai pirkti darbai;

32.3. numatoma keisti pirkimo sutarties sąlygas; 

32.4. kitą informaciją ir (ar) siūlymus, kurie sutarčių vykdymą koordinuojančio  asmens  nuomone yra reikalingi.

VI. BAIGIAMOSIOS NUOSTATOS

33. Tuo atveju, kai atliekamas pirkimas yra laikomas tarptautinės vertės pirkimu, pirkimas atliekamas taip, kaip tai numatyta Viešųjų pirkimų įstatyme, o tuo atveju, kai atliekamas pirkimas yra laikomas supaprastintu viešuoju pirkimu, pirkimas atliekamas taip, kaip tai numatyta Perkančiosios organizacijos pasitvirtintose Supaprastintų viešųjų pirkimų taisyklėse.

34. Aprašo nuostatas pažeidę Perkančiosios organizacijos darbuotojai yra asmeniškai atsakingi už jiems pavestų funkcijų bei šiuo Aprašu nustatytų pareigų vykdymą ir pažeidę Aprašo nuostatas atsako teisės aktų nustatyta tvarka.

____________________________________

Aprašo 1 priedas

201       m.  Šakių RAJONO SAVIVALDYBĖS ADMINISTRACIJOS NUMATOMŲ VYKDYTI  PREKIŲ, PASLAUGŲ IR DARBŲ VIEŠŲJŲ PIRKIMŲ PLANAS

	Eil.

Nr.
	Prekės, paslaugos ar darbų kodas pagal Bendrąjį viešųjų pirkimų žodyną (BVPŽ)
	Prekės, paslaugos ar darbų pavadinimas


	Numatomų įsigyti prekių kiekiai, paslaugų ar darbų apimtys
	Ketinamos sudaryti pirkimo

sutarties trukmė
	Planuojama viešojo pirkimo vertė Lt, be PVM/su

PVM
	Pirkimo objekto viešojo pirkimo būdas
	Numatoma pirkimo pradžia
	Kiti reikalavimai
	Už pirkimo inicijavimą atsakingas Pirkimo iniciatorius
	Pirkimo vykdytojas
	Pastabos

	PREKĖS

	1.
	
	
	
	
	
	
	
	
	
	
	

	2.
	
	
	
	
	
	
	
	
	
	
	

	
	
	
	
	Iš viso:
	
	
	
	
	
	
	

	PASLAUGOS

	<........................................> kategorija (pagal VPĮ priedėlį) – „........................................“

	3.
	
	
	
	
	
	
	
	
	
	
	

	4.
	
	
	
	
	
	
	
	
	
	
	

	
	
	
	
	Iš viso:
	
	
	
	
	
	
	

	DARBAI

	5.
	
	
	
	
	
	
	
	
	
	
	

	6.
	
	
	
	
	
	
	
	
	
	
	

	
	
	
	
	Iš viso:
	
	
	
	
	
	
	



_______________________________ 

_________________________________ 

________________________



(Pirkimu administratorius) 



(Parašas, data) 





(Vardas, pavardė)

Aprašo 2 priedas 






TVIRTINU
            


Direktorius Juozas Puodžiukaitis

PIRKIMO PARAIŠKA
_________________

(data)

	Struktūrinis padalinys


	

	Pirkimo objekto pavadinimas


	

	Prekių kiekis, paslaugų ar darbų apimtys


	

	Planuojama sutarties vertė


	

	Planuojama pirkimo pradžia (pirkimo poreikio pradžia)


	

	Planuojamas sutarties galiojimo terminas

(nurodomi prekių pristatymo ar paslaugų bei darbų atlikimo terminai)


	

	Trumpas pirkimo aprašymas (pirkimo poreikio motyvai, anksčiau sudarytos ir galiojančios sutarties su tiekėju dėl pirkimo objekto galiojimo termino pabaiga, kita konkretaus pirkimo atveju pirkimą inicijuojančio struktūrinio padalinio nuomone svarbi informacija):

Finansavimas skirtas iš:




Pastaba: kartu su Pirkimo paraiška pateikiama preliminari Techninė specifikacija

Struktūrinio padalinio vadovas arba

(Parašas) 

(Vardas, pavardė)

Projekto vykdytojas


_________________

Vyr. finansininkas


(Parašas) 

(Vardas, pavardė)

_________________







Aprašo 3 priedas 
VYKDYTI
           



    Pirkimo vykdytojui/Viešojo pirkimo komisijai





     (nereikalingą išbraukti)


    Direktorius Juozas Puodžiukaitis

PIRKIMO UŽDUOTIS

__________________________________________________

(Pirkimo iniciatorius)

_______________________

(data)

	(Pareigos, vardas, pavardė, parašas)
	Užduotis (skirta Pirkimų vykdytojui, Komisijai):



	Pirkimo objekto pavadinimas


	

	Pirkimo objektas apibūdinimas:


	

	Planuojama sutarties vertė Lt, be PVM/su PVM
	

	Finansavimo šaltinis
	

	Nurodomi pageidaujami potencialiems tiekėjams taikytini kvalifikaciniai reikalavimai (nurodoma, ar taikytini bendrieji kvalifikaciniai reikalavimai, ar be bendrųjų, turi buti taikomi specialieji kvalifikaciniai reikalavimai bei šiuos reikalavimus galintys patvirtinti iš tiekėjų reikalautini dokumentai ir informacija)
	

	Būsimos pirkimo sutarties pagrindinės (specialiosios) pirkimo sąlygos
	

	Planuojama pirkimo pradžia (pirkimo poreikio pradžia)
	

	Kita konkretaus pirkimo atveju svarbi informacija
	


Struktūrinio padalinio vadovas arba

Projekto vykdytojas 
_________________ 

________________________







(Parašas) 


(Vardas, pavardė)


SUDERINTA

Vyr. finansininkas
________________                                 ________________________



(Vardas, pavardė)


(Parašas)

Pastabos. Jei konkrečiam pirkimui kuri nors lentelės skiltis nėra aktuali, rašoma „Nėra“. Informacija gali būti pateikta ir kaip priedas prie Pirkimo užduoties – tokiu atveju lentelėje pateikiama nuoroda į priedą.

PATVIRTINTA

Šakių rajono savivaldybės

administracijos direktoriaus 

2014 m. vasario 5 d. įsakymu Nr. AT-115
VIEŠOJO PIRKIMO KOMISIJOS DARBO REGLAMENTAS

I. BENDROSIOS NUOSTATOS

 
1. Šis Viešojo pirkimo komisijos darbo reglamentas nustato Šakių rajono savivaldybės administracijos (toliau tekste – Perkančioji organizacija) Viešojo pirkimo komisijos (toliau - Komisija) funkcijas, teises, pareigas ir atsakomybę, taip pat Komisijos darbo organizavimo tvarką. 

II. VEIKLOS TEISINIS PAGRINDAS

 
2. Komisija savo veikloje vadovaujasi Lietuvos Respublikos viešųjų pirkimų įstatymu (Žin., 1996, Nr. 84-2000; 2006, Nr. 4-102; Nr. 81-3179), Lietuvos Respublikos Vyriausybės nutarimais, Viešųjų pirkimų tarnybos prie Lietuvos Respublikos Vyriausybės direktoriaus įsakymais ar įsakymais patvirtintais privalomo pobūdžio dokumentais, šiuo Komisijos darbo reglamentu, taip pat Perkančiosios organizacijos vadovo įsakymais ar šiais įsakymais patvirtintais vidaus tvarkomaisiais dokumentais. 

III. KOMISIJOS DARBO ORGANIZAVIMAS

 
3. Komisiją sudaro ne mažiau kaip 3 Komisijos nariai, įskaitant Komisijos pirmininką. Komisija veikia Perkančiosios organizacijos vardu.  

 
4. Komisijos posėdis yra laikomas teisėtu, o jo metu priimti sprendimai galiojančiais, jei posėdyje dalyvauja daugiau kaip pusė visų Komisijos narių.

 
5. Komisijos posėdžiams vadovauja Komisijos pirmininkas, o jam nesant – Komisijos pirmininko pavaduotojas.  

 
6. Komisijos posėdžius Komisijos pirmininko pavedimu organizuoja, juos techniškai aptarnauja ir protokoluoja vienas iš Komisijos narių - Komisijos posėdžių sekretorius. 

 
7. Komisijos posėdžio darbotvarkė dėl svarbių priežasčių gali būti keičiama Komisijos posėdžio metu, jei už tai balsuoja dauguma Komisijos posėdyje dalyvaujančių Komisijos narių.

 
8. Komisija sprendimus priima posėdžiuose paprasta balsų dauguma atviru vardiniu balsavimu. Jei balsai pasiskirsto po lygiai, lemia Komisijos pirmininko balsas, o jei Komisijos pirmininkas posėdyje nedalyvauja – Komisijos pirmininko pavaduotojo balsas.  Sprendimą, už kurį Komisijai siūloma balsuoti, teikia Komisijos pirmininkas, o jei Komisijos pirmininkas posėdyje nedalyvauja – Komisijos pirmininko pavaduotojas.

 
9. Komisijos siūlymu Perkančioji organizacija dalyvauti Komisijos posėdžiuose turi teisę kviesti ekspertus. Ekspertai Komisijos darbe gali dalyvauti prieš tai pasirašę nešališkumo deklaraciją ir konfidencialumo pasižadėjimą (reglamento 1 ir 2 priedai). Priimant sprendimus ekspertai nebalsuoja. 

 
10. Komisijos sprendimai įforminami protokolu, kurį pasirašo visi Komisijos posėdyje dalyvavę Komisijos nariai. Protokole nurodomi Komisijos sprendimo motyvai, pateikiami paaiškinimai bei nurodoma, kaip balsavo kiekvienas Komisijos narys. Komisijos narys turi teisę kiekvienu svarstomu klausimu pareikšti atskirąją nuomonę, kuri, jeigu nesutampa su daugumos nuomone, įrašoma į Komisijos posėdžio protokolą. Jei Komisijos nariai atskiros nuomonės nepareiškia, tai nurodoma Komisijos posėdžio protokole. 

 
11. Komisija savo sprendimus priima laikydamasi lygiateisiškumo, nediskriminavimo, abipusio pripažinimo, proporcingumo, skaidrumo principų bei konfidencialumo reikalavimų. Priimdama sprendimus Komisija yra savarankiška. 

IV. KOMISIJOS TEISĖS IR PAREIGOS

 
12. Komisija, vykdydama jai nustatytas užduotis, be teisių, tiesiogiai numatytų viešuosius pirkimus reglamentuojančiuose teisės aktuose, turi teisę gauti iš Perkančiosios organizacijos valstybės tarnautojų ir/ar darbuotojų informaciją, reikalingą pirkimo procedūroms organizuoti ir/ar atlikti.  

 
13 Komisija privalo vykdyti Komisijai raštu nustatytas pirkimo užduotis, atlikti viešuosius pirkimus reglamentuojančiuose teisės aktuose numatytas funkcijas ir procedūras. 

V. BAIGIAMOSIOS NUOSTATOS

 
14. Pranešimai tiekėjams, Viešųjų pirkimų tarnybai prie Lietuvos Respublikos Vyriausybės ir kitiems asmenims yra siunčiami (pateikiami) Perkančiosios organizacijos vardu Komisijos priimtų sprendimų pagrindu. 

 
15. Kiekvienas Komisijos narys asmeniškai yra atsakingas už tai, jei balsavo už neteisėtą sprendimą. 

 
16. Su pirkimais susiję Komisijos sprendimai ir/ar veiksmai skundžiami Lietuvos Respublikos viešųjų pirkimų įstatymo nustatyta tvarka. 

 
17. Su atliktomis pirkimo procedūromis susijusių pirkimo dokumentų saugojimą Lietuvos Respublikos teisės aktų nustatyta tvarka organizuoja Perkančiosios organizacijos komisijos posėdžių sekretorius.

_____________________



Viešojo pirkimo komisijos darbo reglamento 
1 priedas 

ŠAKIŲ RAJONO SAVIVALDYBĖS ADMINISTRACIJA
________________________________________________________________________________

(asmens pareigos, vardas ir pavardė)
NEŠALIŠKUMO DEKLARACIJA
20     -      -       Nr. ________

(vietovė)
Eidamas ________________________________________ pareigas, pasižadu:
1. Objektyviai, dalykiškai, be išankstinio nusistatymo, vadovaudamasis visų tiekėjų lygiateisiškumo, nediskriminavimo, proporcingumo, abipusio pripažinimo ir skaidrumo principais, atlikti ____________________________________ pareigas.

   (pareigų pavadinimas)
2. Paaiškėjus bent vienai iš šių aplinkybių:

2.1. pirkimo procedūrose kaip tiekėjas dalyvauja asmuo, susijęs su manimi santuokos, artimos giminystės ar svainystės ryšiais, arba juridinis asmuo, kuriam vadovauja toks asmuo; 

2.2. aš arba asmuo, susijęs su manimi santuokos, artimos giminystės ar svainystės ryšiais:

2.2.1. esu (yra) pirkimo procedūrose dalyvaujančio juridinio asmens valdymo organų narys, 

2.2.2. turiu (-i) pirkimo procedūrose dalyvaujančio juridinio asmens įstatinio kapitalo dalį arba turtinį įnašą jame,

2.2.3. gaunu (-a) iš pirkimo procedūrose dalyvaujančio juridinio asmens bet kokios rūšies pajamų;

2.3. dėl bet kokių kitų aplinkybių negaliu laikytis 1 punkte nustatytų principų,          nedelsdamas raštu pranešti apie tai mane _____________________________ paskyrusios perkančiosios organizacijos vadovui ir nusišalinti. 
            (pareigų pavadinimas)
Man išaiškinta, kad asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai.

____________________ 


______________________________

(parašas)



                 (vardas, pavardė)
__________________________

 

Viešojo pirkimo komisijos darbo reglamento 
2 priedas 

ŠAKIŲ RAJONO SAVIVALDYBĖS ADMINISTRACIJA
___________________________________________________________________________

(asmens pareigos, vardas ir pavardė)
KONFIDENCIALUMO PASIŽADĖJIMAS
20     -      -       Nr. ________

(vietovė)
Eidamas ________________________________________ pareigas:

1. Pasižadu:

1.1. saugoti ir tik įstatymų ir kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, atliekant ________________________________ pareigas;

(pareigų pavadinimas)

1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;

1.3. nepasilikti jokių man pateiktų dokumentų kopijų.

2. Man žinoma, kad su pirkimu susijusią informaciją, kurią Viešųjų pirkimų įstatymo ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimo komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.

3. Man išaiškinta, kad konfidencialią informaciją sudaro:

3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;

3.2. visa su pirkimu susijusi informacija ir dokumentai, kuriuos Viešųjų pirkimų įstatymo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;

3.3. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.
4. Esu įspėtas, kad, pažeidęs šį pasižadėjimą, turėsiu atlyginti perkančiajai organizacijai ir tiekėjams padarytus nuostolius.

____________________ 


______________________________

(parašas)



                 (vardas, pavardė)
__________________________
